ዶክተር ያቆብ፡ እቲ ጠንቅታትተ ብዙሕ ክኽውን ይኽእል እዩ። እቲ ኩነታት ስደተኛታት ብፍላይ ከኣ ምስዚ ቀጻሊ ኣብ ባሕሪ፣ ሰሃራ ይኹን ሊብያ ዘጋጥም ኣሰቃቒ ክስተታትን ሓደጋታትን ኣብ ግምት ብምእታው፡ እዚ ቁጽሪ ኣገራሚ ኣይኮነን-እንጽበዮ ነገር'ዩ። በቲ ሓደ ወገን ክትርእዮ እንከለኻ ከኣ ማዕረ ክንድዚ ብዝሒ ዝሽገር ሰብ ክህሉ እንከሎ ኣዝዩ ኣሰንባዲ እዩ። ምኽንያቱ፡ ኣብ ውልቀ ሰብ ከምዚ ዓይነት ሽግራት እንተልዩ፡ ኣብ ሓዳር፣ ማሕበራዊ ህይወት፣ ትምህርትን ካልእ ንጥፈታቶምን ዝህልዎ ኣሉታዊ ጽልዋ ቀሊል ኣይኮነን። ተሰዲድካ ኣብ ትደልዮ ሃገር ስለ ዝኣተኻ ሽግርካ ተወዲኡ ማለት ኣይኮነን። እዚ ኩሉ ሽግር ከም ባልጃ ምስኦም ኣብ ውሽጦም ተሸኪምም'ዮም ዝኸዱ ዘለዉ። ኣብ ዘይትፈልጦ ቦታን ሕብረተሰብን ምስ ምህላውካ ከኣ'ዩ ነቲ ሽግር የብእሶ'ዩ። ሃገራዊ ኣገልግሎት ብዓይኒ መንግስቲ ኤርትራ ቢቢሲ፦እዞም ስነልቦናዊ ጸገማት፡ ኣብ መገዲ ስደት እንከለዉ ብዝጋጥሞም ሽግራት ድዩ?
